**KOMIKSŲ KONKURSO, SKIRTO DARNAUS VYSTYMOSI TIKSLAMS, NUOSTATAI**

Konkurso organizatorius: Lietuvos vaikų ir jaunimo centras.

**I. KONKURSO TIKSLAI IR UŽDAVINIAI**

2.1. Formuoti vaikų ir jaunuolių atsakingumą už vykstančius pasaulio pokyčius;

2.2. Skatinti juos pažinti Darnaus vystymosi tikslus ir prisidėti prie jų įgyvendinimo;

2.3. Padėti vaikams ir jaunuoliams suvokti, kad kiekvienas galime prisidėti prie pasaulio pokyčių;

2.4. Sudaryti sąlygas vaikams ir jaunuoliams kūrybiškai perteikti savo požiūrį apie pasaulio problemų sprendimo būdus.

**II. KONKURSE GALI DALYVAUTI**

3.1. Ikimokyklinių ugdymo įstaigų, bendrojo lavinimo mokyklų, neformaliojo švietimo ir formalųjį švietimą papildančio ugdymo įstaigų, taip pat savarankiškai dalyvaujantys vaikai ir jaunimas.

3.2. **Amžiaus grupės**

**I grupė** 3–6 metų;

**II grupė** 7–10 metų;

**III grupė** 11–14 metų;

**IV grupė** 15–19 metų.

**IV. REIKALAVIMAI DARBAMS**

4.1. Konkursui pateikti darbai turi būti originalūs ir autoriaus savarankiškai sukurti ir susiję su pasirinktu darnaus vystymosi tikslu (https://lvjc.lt/media/files/Darnaus\_vystymosi\_tikslai.pdf).

4.2. Komiksai gali būti atlikti bet kokia technika: guašu, akvarele, aliejumi, spalvotais pieštukais, kreidelėmis, flomasteriais, kompiuterinėmis priemonėmis, asmeniškai darytomis nuotraukomis ar jų koliažais ir kt.;

4.3. Darbų skaičius ribojamas: vieno vaiko – vienas darbas;

4.4. Konkursinis darbas turi būti užbaigtas ir turėti meninę formą, atitikti estetinius ir etinius reikalavimus.

4.5. Sukurtas komiksas turi būti paviešintas mokyklos facebook tinklalapyje iki 11.26 d.:

• Facebook įraše pažymėti puslapį Darni mokykla (rašant @ ženklą ir pasirenkant Darnios mokyklos Facebook profilį)

• Įraše pridėti žymą #darni mokykla

**V. DARBŲ VERTINIMAS IR LAUREATŲ APDOVANOJIMAS**

5.1. Konkursui pateiktus darbus vertins konkurso organizatorių atstovų komisija pagal amžiaus grupes;

5.2. 12 geriausių darbų autorių, po 3 iš kiekvienos amžiaus grupės, bus apdovanoti I, II ar III vietos diplomais bei Konkurso organizatorių simbolinėmis dovanomis, o jų darbai bus viešinami LVJC turimose internetinėse platformose, socialiniuose tinkluose;

5.3. Visiems konkurso dalyviams, užsiregistravusiems darbus [google formoje](https://forms.gle/9yRsDCoKVcxYz8JL7), po konkurso bus išsiųstos elektroninės padėkos.

5.5. Konkurso rezultatai, nurodant autoriaus vardą, pavardę, amžių, mokymosi įstaigą bei mokytojo(-os) vardą ir pavardę su atskiru šių duomenų subjektų sutikimu, pateiktu registruojantis [google formoje](https://forms.gle/9yRsDCoKVcxYz8JL7), bus paskelbti tinklapyje [www.lvjc.lt](http://www.lvjc.lt). Laimėtojai ir laureatai taip pat bus informuoti [google formoje](https://forms.gle/9yRsDCoKVcxYz8JL7) nurodytu el.paštu.

5.6. Konkurso organizatoriai pasilieka teisę rengti papildomas atsiųstų darbų parodas ir eksponuoti juos internetinėje erdvėje.

5.7. Prizai ir dovanos laimėtojams bus siunčiami paštu. Diplomai bus išsiųsti el. paštu, registracijos [google formoje](https://forms.gle/9yRsDCoKVcxYz8JL7) nurodytais kontaktais.

**VI. DARBŲ VERTINIMO KRITERIJAI**

6.1. Darbų atitikimas konkurso tikslams, uždaviniams bei šių nuostatų reikalavimams.

6.2. Idėjos originalumas ir aktualumas;

6.3. Meninis/ kūrybinis komikso atlikimas;

6.4. Darbo originalumas ir išraiška;

6.5. Informatyvumo lygis.

**Daugiau informacijos:**

Koordinatorė Karolina Žvikaite,

Lietuvos vaikų ir jaunimo centras,

Tel. (8 6) 9579065

el. paštas Karolina.Zvikaite@lvjc.lt,

interneto svetainė [www.lvjc.lt](http://www.lvjc.lt/)

**Priedas Nr. 1**

 **SUTIKIMAS**

Sutinku, kad BĮ Lietuvos vaikų ir jaunimo centro (toliau – LVJC) (į. k. 190996278, adresas Konstitucijos pr. 25, LT-01104 Vilnius) organizuojamo Komikso konkurso, skirto Globalaus švietimo savaitei paminėi, dalyvių darbai, nurodant dalyvio *vardą, pavardę, amžių ir mokyklą* būtų skelbiami viešai.

Taip pat LVJC ir kiti konkurso organizatoriai turi teisę skelbti konkurso rezultatus, nurodant dalyvio *vardą, pavardę, amžių bei mokyklą*, viešai internetinėse svetainėse [www.lvjc.lt](http://www.lvjc.lt), www.vikc.lt bei „Facebook“ paskyrose.

Informuojame, kad vadovaujantis ES Bendruoju duomenų apsaugos reglamentu (toliau – BDAR) ir LR Asmens duomenų teisinės apsaugos įstatymu (toliau – ADTAĮ) turite teisę: 1) žinoti (būti informuotas) apie savo asmens duomenų tvarkymą; 2) susipažinti su savo asmens duomenimis ir kaip jie yra tvarkomi; 3) reikalauti, sunaikinti savo asmens duomenis arba sustabdyti savo asmens duomenų tvarkymo veiksmus, kai duomenys tvarkomi nesilaikant BDAR, ADTAĮ ir kitų asmens duomenų tvarkymą reglamentuojančių teisės aktų nuostatų; 4) nesutikti, kad būtų tvarkomi Jūsų asmens duomenys.

*Asmens duomenys* - bet kuri informacija, susijusi su fiziniu asmeniu (Duomenų subjektu), kurio tapatybė yra žinoma arba gali būti tiesiogiai ar netiesiogiai nustatyta, visų pirma naudojant tokius identifikatorius kaip: vardas, pavardė, gimimo data, telefono numeris, buvimo vietos duomenys, naudojant vieną iš jų ar kelis to fizinio asmens fizinės, fiziologinės, ekonominės, kultūrinės ar socialinės tapatybės požymius ir kita.

Jums išreiškus nesutikimą arba negavus jokio Jūsų atsakymo, aukščiau nurodytas duomenų tvarkymas nebus vykdomas. Informuojame, jog Jums išreiškus nesutikimą dėl konkurso rezultatų viešo skelbimo internetinėse svetainėse ir socialiniuose tinkluose, Jūsų ar Jūsų atstovaujamo asmens konkurso rezultatas bus tik atsiųstas Jums registracijos formoje nurodytu elektroninio pašto adresu.

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**

Vardas, pavardė (parašas)